Diari Oficial de la Generalitat Valenciana


Sumari del DOGV 6150, del 23-11-2009 (2009/13830)

RESOLUCIÓ de 2 de novembre de 2009, de la consellera d'Agricultura, Pesca i Alimentació, per la qual s'aprova una nova convocatòria per a l'any 2009, de les ajudes per l'aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural, com a conseqüència de l'aprovació de la dotació extraordinària prevista en el Pla Especial de Suport als Sectors Productius de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6150

Data del DOGV
:   23-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13418


Data del document
:   02-11-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * indústria pesquera
    * pescador
    * ajuda pública
    * vaixell pesquer
    * suport econòmic
    * aqüicultura
    * flota pesquera
    * IFOP

RESOLUCIÓ de 2 de novembre de 2009, de la consellera d'Agricultura, Pesca i Alimentació, per la qual s'aprova una nova convocatòria per a l'any 2009, de les ajudes per l'aturada temporal de la flota pesquera gestionades per la Direcció General d'Empreses Agroalimentàries i Desenvolupament del Medi Rural, com a conseqüència de l'aprovació de la dotació extraordinària prevista en el Pla Especial de Suport als Sectors Productius de la Generalitat Valenciana. [2009/13697]  
El Consell, a través de la seua Conselleria d'Agricultura, Pesca i Alimentació, manté com una de les seues principals àrees d'actuació el suport al sector pesquer. La pesca constituïx una activitat estratègica per al manteniment de l'activitat econòmica i social de les zones costeres de la nostra comunitat. Per això, es fa necessària una aposta decidida que permeta a la nostra comunitat afrontar amb èxit el repte d'establir i mantindre un equilibri sostenible i econòmicament viable entre la conservació dels recursos i la seua explotació.  
En este sentit la Conselleria d'Agricultura, Pesca i Alimentació va establir les bases de les ajudes al sector de la pesca i l'aqüicultura mitjançant l'Orde de 26 de novembre de 2007 i de 2 de febrer de 2009, en què s'establixen les normes d'ordenació i d'ajudes al sector de la pesca i l'aqüicultura (DOCV número 5679, de 14.01.2008, i DOCV número 5955, de 16 de febrer de 2009, respectivament).  
Estes ordes d'ajudes, queden dins de l'àmbit d'aplicació del Reglament (CE) número 1198/2006, del Consell, de 27 de juliol de 2006, del Fons Europeu de Pesca (FEP), referent a les mesures regulades en el seu títol IV. En l'esmentat títol IV (art. 24) es regulen les ajudes públiques a l'aturada temporal de les activitats pesqueres, les quals tenen el suport de l'Orde APA/254/2008, de 31 de gener, per la qual s'establix el Pla Integral de Gestió per a la Conservació dels Recursos Pesquers del Mediterrani, i l'Orde ARM/250/2009, de 12 de febrer, del Ministeri de Medi Ambient i Medi Rural i Marí, per la qual s'establix una aturada temporal per a les flotes incloses en el Pla de Gestió per a la Conservació dels Recursos Pesquers en el Mediterrani.  
Així mateix, li és igualment d'aplicació el Reglament (CE) 744/2008, pel qual s'establix una acció específica temporal per a promoure la reestructuració de les flotes pesqueres de la Comunitat Europea afectades per la crisi econòmica.  
En l'article 9 l'esmentada Orde de 26 de novembre de 2007, de la Conselleria d'Agricultura, Pesca i Alimentació, es preveu que en cap cas la contribució pública nacional i europea pot superar els límits que s'establixen en el Reglament 1198/2006, de 27 de juliol, del FEP, el qual en l'article 7, punt 2, establix que els articles 87, 88 i 89 del Tractat no són aplicables a les contribucions financeres dels estats membres a operacions cofinançades pel FEP i previstes en l'àmbit d'un programa operatiu.  
El programa operatiu va ser aprovat per Decisió de data 13 de desembre de 2007, de la Comissió (ASP 0948 ES 14 FPO 001), i es troba inserit en el web del Ministeri d'Agricultura, Pesca i Alimentació en l'adreça: www.mapa.es/pesca/pags/programa\_fep/Programa operativo.pdf.  
L'article 16.1 c de l'Orde de 26 de novembre de 2007, de la Conselleria d'Agricultura, Pesca i Alimentació, modificada per l'Orde de 2 de febrer de 2009, establix les prioritats per a l'aprovació de l'ajuda econòmica d'aturada temporal per mitjà d'aturades biològiques.  
Per mitjà del Decret Llei 1/2009, de 20 de febrer, del Consell, es van constituir i es van dotar tres plans especials de suport destinats a l'impuls dels sectors productius, l'ocupació i la inversió productiva en municipis, i s'aprovaren crèdits extraordinaris per a atendre el seu finançament.  
El Consell, mitjançant l'Acord de 10 de juliol de 2009, va distribuir i va assignar parcialment els crèdits que es contemplen en la dotació establida en l'article 16 de l'esmentat decret llei corresponent al Pla Especial de Suport als Sectors Productius. En concret i d'acord amb allò que s'establix l'article 17.b es va assignar el crèdit corresponent a l'eix programàtic per a l'augment de la competitivitat del sector agroalimentari i medi rural, en què s'inclouen les mesures de reforç del Pla director de Pesca, i entre estes, l'ampliació de les ajudes per aturades biològiques als mariners.  
Com a continuació a este acord i mitjançant la Resolució del vicepresident segon del Consell, conseller d'Economia, Hisenda i Ocupació, amb data 23 d'octubre de 2009, es va incrementar amb 1.000.000- la línia T1607 del capítol IV, destinada a l'aprofitament racional dels recursos pesquers: aturades biològiques, del Programa 714.10, Ordenació i Millora de la Producció Pesquera.  
Esta nova dotació extraordinària es va a dirigir a reconsiderar la concessió de l'ajuda a aquells sol·licitants que complint els requisits establits en la corresponent orde de bases no es van poder aprovar per falta de dotació pressupostària, així com a les noves sol·licituds que es presenten i complisquen igualment amb els requisits exigits.  
Vista la proposta de la directora general d'Empreses Agroalimentàries i Desenvolupament del Medi Rural, resolc:  
Primer  
Convocar ajudes per als tripulants dels vaixells que hagen efectuat o efectuen una aturada temporal, amb un import d'1.000.000 euros per a l'exercici 2009. Corresponents a la línia T1607000, del capítol IV, Programa 714.10, Ordenació i Millora de la Producció Pesquera.  
Esta aturada temporal està regulada en l'article 24 del Reglament (CE) 1198/2006, de 27 de juliol de 2006, del Consell, relatiu al Fons Europeu de Pesca, i es troba cofinançada per l'esmentat Fons Europeu de Pesca (FEP), la seua distribució és la següent:  
- Fons Europeu de Pesca: 50.000 €.  
- Generalitat: 950.000 €.  
Segon  
La data límit de presentació de sol·licituds és de 4 dies comptats a partir del dia de la publicació d'esta resolució en el Diari Oficial de la Comunitat Valenciana.  
Tercer  
Juntament amb la sol·licitud s'ha de presentar l'acreditació del compliment dels requisits establits en l'article 11.13.e de l'Orde de 26 de novembre de 2007, de la Conselleria d'Agricultura, Pesca i Alimentació, per la qual s'establixen les normes d'ordenació i d'ajudes en el sector de la pesca i l'aqüicultura, modificada per l'Orde de 2 de febrer de 2009, de la CAPA. Així mateix, atés que en este moment ja s'ha realitzat la major part de les aturades programades s'ha de presentar simultàniament la sol·licitud de pagament i l'acreditació de la realització de l'aturada. Per a això, cal presentar la documentació que s'indica en l'article 19.4.5.b de l'esmentada Orde de 26 de novembre de 2007, modificada per l'Orde de 2 de febrer de 2009, de la CAPA.  
Quart  
Els tripulants de barques de palangre de superfície han de presentar la seua sol·licitud en el termini establit en esta convocatòria. No obstant això, la justificació de la realització de l'aturada la poden presentar fins al 3 de desembre, atés que el seu període d'aturada finalitza el 30 de novembre de 2009.  
Quint  
L'aprovació de les ajudes ha de seguir l'orde de prioritats 3ª i 4ª l'establit en l'article 16.1.c de l'Orde de 26 de novembre de 2007, de la Conselleria d'Agricultura, Pesca i Alimentació, modificada per l'Orde de 2 de febrer de 2009, de la CAPA.  
Esta resolució posa fi a la via administrativa i contra esta es pot interposar recurs de reposició davant de la consellera d'Agricultura, Pesca i Alimentació en el termini d'un mes, comptat a partir de l'endemà de la notificació, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 2 de novembre de 2009.- La consellera d'Agricultura, Pesca i Alimentació: Maritina Hernández Miñana.